Spiraeoideae

Spiraeoideae su pódswójźba rožowych rostlinow (Rosaceae). Pó molekulargenetiskich pśepytowanjach bu pódswójźba rozšyrjona a wopśimjejo teke něga ako swójskej pódswójźbje wjejźonej měkopackosadowych rostlinow (něnto Subtribus Pyrinae) a twardopackosadowych rostlinow (rod Prunus).

 Pśiznamjenja 
Zastupuju su pśedewšym kerki a bomy.

Łopjena su wósebnje jadnore a měnjate a wobsejźe pódlańske łopjena.

Kwiśonkowy keluch (Hypanthium) njejo zwětšego z  płodowymi łopjeńkami zrosćone. Teke toś te su lichotne a njezrosćone. 

Płody su kompleksne měchowcy, nažki, kompleksne kapslowe płody (Coccetum), twardopackate płody abo jabłukowe płody.

Cyanogene glykosidy su powšyknje rozšyrjone, Sorbitol se w signifikantych manjach twórje. Chromosomowe zakładne licby su x = 8, 9, 15, abo 17. 

 Systematika 
Wobjim Spiraeoideae bu wót Potter et al. (2007) dla molekulargenetiskich pśepytowanjow wažnje rozšyrjony, pśi tom něga ako swójske pódswójźby wjeźone měkopackosadowe rostliny a twardopackosadowe rostliny buchu do Spiraeoideae integrěrowane. 

Pódswójźba wobstoj ze sedym tribusow a dweju rodowu, kótarejž se žednemu tribus pśirědujotej. 

 Lyonothamnus

 Tribus Amygdaleae
Tribus Amygdaleae wótpowědujo něgajšna swójźba twardopackosadowe rostliny a wopśimjejo na družynach bogaty rod Prunus.

 Tribus Neillieae
Tribus Neillieae wobsejźi zrosćone płodowe łopjeńka, płod jo kompleksny měchowc. Pódlańske łopjena su hinfällig, cyanogene glykosidy se zdaju felowaś. Chromosomowa zakładna licba jo x = 9. 
 Physocarpus
 Neillia (inkl. Stephandra)

 Tribus Sorbarieae
Sorbarieae wobsejźi měnjate a zestajane łopjena, Adenostoma ma mutličkojte až měnjate, jadnore łopjena. Płodowe łopjeńka su zrosćone, płod jo nažka abo kompleksny měchowc. Chromosomowa zakładna licba jo x = 9. 
 Adenostoma
 :de:Fiederspieren (Sorbaria)
 Chamaebatiaria
 Spiraeanthus

 Tribus Spiraeeae
Spiraeeae su zelišćowe rostliny abo kerki a twórje wótergi rozety. Pódlańske łopjena feluju, płody su kompleksne měchowcy abo kompleksne nažki. Chromosomowa zakładna licba jo x = 9.
 Mjetelica (Aruncus)
 Kelseya
 Luetkea
 Petrophyton
 Sibiraea
 Wjerbička (Spiraea)
 Xerospiraea
 Holodiscus

 Supertribus Kerriodae 
Kerriodae D. Potter, S. H. Oh, K. R. Robertson su molekulargenetiski ako monofyletiski takson definěrowane a wopśimjejo dwa tribusa.

 Tribus Osmaronieae
Pódlańske łopjena feluju abo su hinfällig, płod jo coccetum, twardopackaty płod abo kompleksny twardopackaty płod. Chromosomowa zakładna licba jo x = 8.
 Exochorda
 Oemleria
 Prinsepia (inkl. Plagiospermum)

 Tribus Kerrieae
Płod jo zwětšego nuculanium (pódobny twardopackaty płod, ale ze suchym perikarpom), pśi Neviusia  kompleksna nažka. Chromosomowa zakładna licba jo x = 9 (pśi Coleogyne 8). 
 Coleogyne
 Kerrien (Kerria)
 Neviusia
 Rhodotypos

 Supertribus Pyrodae 
Supertribus Pyrodae C.S. Campbell, R.C. Evans, D.R. Morgan & T.A. Dickinson wopśimjejo rod a tribus. To su wutrajne zelišćowe rostliny, kerki abo bomy. Pśi někotarych rodach su łopjena zestajone. Płodowe łopjeńka su zwětšego zrosćone. Semjenišća stoje bazalnje a su pó dwójośe. Družyny su žywjarje brunawinych gribikow Phragmidium a Gymnosporangium. 

 Gillenia

 Tribus Pyreae
Pyreae wopśimjejo subtribus ale teke tśi rody, kótarež su žeden subtribus pśirědowane.  Bazowa chromosomowa licba jo x = 17 (pśi Vauquelinia 15).

 Kageneckia
 Vauquelinia
 Lindleya
 Subtribus Pyrinae (měkopackosadowe rostliny, něga Maloideae)

 Žrědło 
z nimskeje wikipedije
 D. Potter, T. Eriksson, R. C. Evans, S. Oh, J. E. E. Smedmark, D. R. Morgan, M. Kerr, K. R. Robertson, M. Arsenault, T. A. Dickinson, C. S. Campbell:  Phylogeny and classification of Rosaceae. Plant Systematics and Evolution, Band 266, 2007, S. 5-43. 

Kategorija:Rožowe rostliny